
Proiect de hotărîre a Guvernului cu privire la aprobarea modificărilor şi completărilor ce se operează în unele hotărîri ale Guv

	rnului

	10.1. Modificarea şi completarea Regulamentului de recepţie a construcţiilor şi instalaţiilor aferente, aprobat prin Hotărîrea Guvernului nr.285 din 23 mai 1996, în vederea optimizării termenelor şi procedurilor legate de recepţia construcţiilor 

10.2. Perfecţionarea procedurilor aferente controlului de stat al calităţii în construcţii, stabilite prin Hotărîrea Guvernului nr.360 din 25 iunie 1996

	Trimestrul I, 2014

	Ministerul Economiei, Ministerul Dezvoltării Regionale şi Construcţiilor

	În derulare. 
Au fost elaborate propuneri de modificări şi completări la Hotărîrea Guvernului nr. 285 din 23 mai 1996, care au trecut procedura de avizare la instituţiile interesate şi transmis Guvernului spre examinare pe data de 12.11.2013. Ulterior, pe 27.11.2013 Guvernul a restituit proiectul de hotărîre spre perfecţionare. 
Proiectul a fost definitivat şi va fi remis Guvernului pentru examinare după aprobarea proiectului de lege cu privire la modificarea şi completarea unor acte legislative, aprobat prin Hotărîrea Guvernului nr. 38 din 23.01.2014.
	
	Domeniul de intervenţie: GESTIONAREA AFACERII


	11. 

	Proiect de lege cu privire la modificarea şi completarea unor acte legislative (Legea cadastrului bunurilor imobile, Legea cu privire la notariat)
	11.1. Instituirea unui sistem simplificat de înregistrare a bunurilor imobile de către agenţii economici, prin oferirea accesului notarilor la banca centrală de date a cadastrului, în vederea excluderii necesităţii prezentării de către agentul economic a extrasului din Registrul bunurilor imobile şi a certificatului privind valoarea bunului imobil

	Trimestrul I, 2014

	Ministerul Economiei

	În derulare. 
A fost elaborat proiectul de lege pentru modificarea şi completarea unor acte legislative, care prevede faţă de procedura actuală de înregistrare a bunurilor imobile prin necesitatea obţinerii extrasului din Registrul bunurilor imobile a unui nou sistem prin care agentul economic se va adresa doar la notar, care urmează a avea acces la banca centrală de date a cadastrului, fără a mai cheltui timp şi bani.

Proiectul a trecut procedura de avizare la instituţiile interesate, însă avizele Ministerului Justiţiei şi Centrului Naţional Anticorupţie sunt negative. La fel, a fost definitivat tabelul de divergenţe în baza avizelor Centrului Naţional Anticorupţie şi Ministerului Justiţiei. Drept urmare, se propune convocarea unei şedinţe cu reprezentanţii Ministerului Justiţiei şi Agenției Relaţii Funciare şi Cadastru.

Proiectul se examinează suplimentar sub prisma proiectului legii cu privire la organizarea activităţii notarilor, elaborat de către Ministerul Justiţiei.


	12. 

	Proiect de lege cu privire la modificarea şi completarea Legii cadastrului bunurilor imobile

	12.1. Simplificarea procedurii de înregistrare a dreptului asupra bunului imobil în Registrul bunurilor imobile prin implementarea documentului electronic în documentaţia cadastrală

	Trimestrul II, 2014

	Agenţia Relaţii Funciare şi Cadastru

	În derulare.
Este în proces de elaborare a proiectului de lege cu privire la modificarea şi completarea Legii cadastrului bunurilor imobile, care va fi prezentat Guvernului în termenul stabilit.


	13. 

	Proiect de lege pentru modificarea şi completarea Legii nr.1134-XIII din 2 aprilie 1997 privind societăţile pe acţiuni

	13.1. Definirea expresă şi clară a tranzacţiilor cu conflict de interese şi a persoanelor interesate de încheierea acestora 

13.2. Perfecţionarea procedurilor ce ţin de încheierea tranzacţiilor cu conflict de interese

13.3. Clasificarea societăţilor pe acţiuni în funcţie de condiţiile deţinerii şi tranzacţionării valorilor mobiliare emise

13.4. Perfecţionarea mecanismelor ce ţin de dezvăluirea informaţiilor şi accesul acţionarilor la documentaţia societăţii

13.5. Simplificarea cerinţelor privind activităţile corporative şi procedurile de interacţiune cu autorităţile publice aplicabile societăţilor pe acţiuni care nu sînt deţinute public

	Trimestrul IV, 2013

	Ministerul Economiei, Comisia Naţională a Pieţei Financiare

	În derulare. 

Ministerul Economiei, în comun cu Comisia Naţională a Pieţei Financiare au elaborat proiectul de modificare şi completare a Legii nr. 1134-XIII din 02.04.1997 „Privind societăţile pe acţiuni”, care are ca scop protejarea drepturilor și intereselor acționarilor; simplificarea cerințelor și procedurilor aplicate societăților pe acțiuni care nu sunt deținute public; creșterea atractivității societății pe acțiuni ca formă organizatorico-juridică de desfășurare a afacerilor. Proiectul definitivat şi comasat a fost remis spre reavizare, prin indicaţia Guvernului nr.0202-3 din 03.01.2014.

Proiectul la moment se află la etapa de definitivare în conformitate cu avizele instituţiilor cointeresate, după care va fi remis pentru obţinerea expertizei juridice şi anticorupţie.


	14. 

	Proiecte de hotărîri ale Guvernului

	14.1. Iniţierea implementării Metodologiei generale de planificare a controlului de stat asupra activităţii de întreprinzător în baza analizei criteriilor de risc 

	Trimestrul III, 2013

	Ministerul Economiei, autorităţile administraţiei publice centrale 

Cancelaria de Stat

	Realizată.
Metodologia generală de planificare a controlului de stat asupra activităţii de întreprinzător în baza analizei criteriilor de risc a fost aprobată prin Hotărîrea Guvernului nr. 694 din 5 septembrie 2013. La 17.09.2013 a fost remisă indicaţia Viceprim-ministrului, ministrului economiei, pentru implementarea Metodologiei de către autorităţile administraţiei publice centrale. 
Conform informaţiilor prezentate, autorităţile au iniţiat activităţi de elaborare a metodologiilor sectoriale de planificare a activităţii de control în baza analizei criteriilor de risc pentru domeniile de control, atribuite prin Legea nr.131 din 08.06.2012 privind controlul de stat asupra activităţii de întreprinzător.

Notă: Ministerul Transporturilor şi Infrastructurii Drumurilor la moment elaborează proiectul de amendare a art. 5 alin. (2), art. 14 alin. (1), art. 19 alin (2, 3) şi art. 28 alin. (7) ale Legii nr. 131 din 08.06.2013 privind controlul de stat asupra activităţii de întreprinzător pe motivul imposibilităţii realizării eficiente a acţiunilor de supraveghere de către autorităţile din subordine.


			14.2. Elaborarea Metodologiilor sectoriale privind controalele bazate pe risc, inclusiv cu respectarea principiilor de tranziţie la misiunile de consiliere şi prevenire

	Trimestrul IV, 2013

		În derulare.

Din cele 33 organe cu funcţii de control, stabilite de Legea nr.131 din 08.06.2012, au raportat despre elaborarea şi/sau aprobarea metodologiilor sectoriale doar 13 instituţii, şi anume:

i) Elaborate şi aprobate prin acte departamentale:

1) Consiliul Concurenţei – elaborat proiectul Hotărîrii Consiliului Concurenței, care se definitivează conform avizelor recepţionate.

ii) Elaborate şi urmează a fi aprobate prin Hotărîri de Guvern:

1) Compania Naţională de Asigurări în Medicină – a elaborat proiectul Metodologiei de planificare a controlului de stat asupra prestatorilor de servicii medicale şi farmaceutice, în baza analizei criteriilor de risc, care a fost remis spre coordonare Cancelariei de Stat şi Ministerului Economiei;
2) Casa Naţională de Asigurări Sociale a elaborat proiectul Metodologiei de planificare a controalelor privind corectitudinea stabilirii, calculării şi achitării îndemnizaţiilor pentru incapacitatea temporară de muncă de către plătitorii contribuţiilor la bugetul asigurărilor sociale de stat şi plăţii prestaţiilor sociale de către prestatorii de servicii de plată în baza criteriilor de risc, care a fost remis MMPSF pentru promovare;

3) Inspectoratul de Stat pentru Supravegherea Producţiei Alcoolice – a elaborat proiectul Metodologiei şi remisă spre avizare;

4) Inspectoratul Ecologic de Stat – elaborează Metodologia de planificare a activităţilor de control în baza analizei criteriilor de risc pentru domeniul de mediu;
5) Agenţia Turismului - elaborată Metodologia de planificare a controlului de stat asupra activităţii turistice în baza analizei criteriilor de risc şi urmează a fi remisă spre avizare.

6) Centrul Naţional de Sănătate Publică - elaborează Metodologia sectorială de planificare a controlului de stat asupra activităţii de întreprinzător în domeniul farmaceutic, în baza analizei criteriilor de risc;
7) Inspectoratul Fiscal Principal de Stat – a fost iniţiat procesul, fiind creat doar grupul de lucru „Control fiscal”, în atribuţia căruia s-a stabilit elaborarea Metodologiei, Ordinul nr. 2063 din 16.10.2013;
8) Ministerul Agriculturii şi Industriei Alimentare - sînt proces de elaborare 3 metodologii de planificare a controlului de stat în baza analizei criteriilor de risc pe domeniile: sanitar – veterinar; fitosanitar şi semincer; inspecţiei şi supravegherii producţiei alcoolice. Pentru definitivarea documentelor, MAIA are nevoie de asistenţa experţilor internaţionali cu competenţe în domeniile vizate.
iii) Instituţiile subordonate Ministerului Economiei:

9) Camera de Licenţiere: este la etapa de avizare la Ministerul Economiei Metodologia sectorială privind controalele bazate pe risc (în domeniul reglementării prin licenţiere de către Camera de Licenţiere)”;
10) 
Agenţia pentru Protecţia Consumatorilor: este în etapa de avizare la Ministerul Economiei proiectul hotărîrii Guvernului „Cu privire la aprobarea Metodologiei sectoriale de planificare a activităţilor de control de către Agenţia pentru Protecţia Consumatorilor”;
11) 
Inspectoratul Energetic de Stat: este în faza de definitivare Metodologia de planificare a Inspectoratului Energetic de Stat privind controlul de stat asupra activității de întreprinzător în baza criteriilor de risc”, urmare avizării de către Ministerul Economiei;
12) 
Inspectoratul Principal de Stat pentru Supravegherea Tehnică a Obiectelor Industriale Periculoase: este la etapa de definitivare Metodologia sectorială de planificare a activităţilor de control de către IPSSTOIP”, urmare avizării de către Ministerul Economiei.

iv) Instituţii ce nu au iniţiat procesul din diverse motive:

1. Ministerul Transporturilor şi Infrastructurii Drumurilor – deoarece persistă probleme de executare a Legii nr. 131/2012 în domeniile de activitate ale Ministrului;
2. Agenţia Relaţii Funciare şi Cadastru – va elabora Metodologia doar după aprobarea de Guvern a proiectul Regulamentului privind crearea instituţiei publice cu funcţii de reglementare şi control subordonate ARFC, care la moment este la etapa de avizare;
3. ANRE – comunică despre faptul că la efectuarea controalelor activităţilor desfăşurate de către titularii de licenţe care activează pe piaţa energetică, va respecta prevederile Legii 131/08.06.2012, informînd organele de resort cu privire la graficul controalelor planificate, inclusiv va publica pe pagina electronică graficul controalelor;
4. ANRCETI –comunică doar despre faptul că în Planul de activitate pentru anul 2013 revizuirea Regulamentului cu privire la procedura de control în domeniul comunicaţiilor electronice, prin prisma cerinţelor aplicabile din Legea nr. 131/2012, inclusiv prin completarea cu un nou compartiment consacrat metodologiei de planificare a controalelor conform HG nr. 694 din 05.09.2013. 

(Notă: Considerăm necesar de a atenţiona autorităţile publice centrale asupra: i) necesităţii avizării obligatorii a proiectelor metodologiilor sectoriale la Ministerul Economiei, în vederea racordării integrale a acestora la prevederile Metodologiei cadru; ii) Conform Hotărîrii Guvernului nr.694 din 05.09.2013, procesul de elaborare a metodologiilor respective urma a fi finalizat către 13.11.2013.)

			14.3. Crearea şi lansarea S.I. “Registrul de stat al controalelor”

	Trimestrul III, 2014

		În derulare. 

Cancelaria de stat a organizat pe data de 24.10.2013 o şedinţă referitor la crearea platformei electronice privind monitorizarea controalelor, în conformitate cu prevederile Legii nr. 131 din 08.06.2012 privind controlul de stat asupra activităţii de întreprinzător şi Hotărîrii Guvernului nr. 147 din 25.02.2013 pentru punere în aplicare a Legii menţionate. 

	15. 

	Proiect de lege cu privire la modificarea şi completarea unor acte legislative

	15.1. Instituirea mecanismului de sancţionare a funcţionarilor publici şi a conducătorilor autorităţilor publice pentru nerespectarea cadrului normativ care reglementează activitatea de întreprinzător 

15.2. Revizuirea anuală a sancţiunilor pentru nerespectarea cadrului normativ care reglementează activitatea de întreprinzător

	Trimestrul II, 2014

	Ministerul Economiei

	Neiniţiată.

	16. 

	Proiect de lege

	16.1. Aprobarea proiectului de lege privind regimul juridic al infrastructurii asociate reţelelor de comunicaţii electronice, construirea şi utilizarea partajată a elementelor de infrastructură asociată

	Trimestrul IV, 2013

	Ministerul Tehnologiei Informaţiei şi Comunicaţiilor

	În derulare. Proiectul de lege privind accesul pe proprietăţi şi utilizarea partajată a infrastructurii asociate reţelelor publice de comunicaţii electronice a fost definitivat în conformitate cu avizele recepţionate de la autorităţile publice centrale, locale şi părţile interesate. La fel, a fost finalizată Sinteza recomandărilor şi avizelor la proiectul nominalizat.
Urmare avizului Ministerului Economiei a fost elaborată analiza impactului de reglementare (AIR) la proiectul de lege, care a fost consultată public cu părţile interesate. Drept urmare, au fost recepţionate 3 avize la proiectul AIR şi convocată pe data de 10 ianuarie 2014 o şedinţă de lucru cu furnizorii de reţele şi servicii publice de comunicaţii electronice. La moment, se definitivează proiectul AIR, în baza obiecţiilor şi propunerilor parvenite de la părţile interesate.
De asemenea, a fost obţinută de la Centrul de Armonizare a Legislaţiei Declaraţia de compatibilitate cu aquis-ul comunitar la proiectul de lege, în contextul căreia au fost incluse modificările necesare în proiect şi în tabelul de concordanţă.

	17. 

	Proiect de hotărîre a Guvernului

	17.1. Implementarea pe scară largă a sistemului e-Raportare

	Trimestrul II, 2014

	Biroul Naţional de Statistică, Inspectoratul Fiscal Principal de Stat, Casa Naţională de Asigurări Sociale, Compania Naţională de Asigurări în Medicină, Centrul de Guvernare Electronică

	În derulare. 
Au fost întreprinse un şir de acţiuni referitoare la extinderea serviciului de raportare electronică „Declaraţia electronică” în cadrul CNAM, CNAS şi BNS. 
În urma testării funcţionalităţii portalului e-Raportare Biroul Naţional de Statistică a depistat unele incompatibilităţi între portal şi sistemul intern al BNS. Actualmente, se negociază cu compania IT („DAAC System Integrator” SRL), responsabilă de elaborarea portalului nominalizat privind ajustarea şi modificarea portalului la cerinţele specifice ale BNS. Ca urmare, finalizarea lucrărilor nominalizate va permite agenţilor economici de a raporta electronic rapoartele (chestionarele) statistice. 

De către Casa Naţională de Asigurări Sociale au fost oferite consultaţii agenţilor economici privind înregistrarea şi prezentarea declaraţiilor privind calcularea şi utilizarea contribuţiilor de asigurări sociale de stat obligatorii forma 4-BASS prin sistemul e-Raportare. Totodată, a fost analizată şi coordonată cu Centrul de Guvernare Electronică situaţia privind ordinea licenţierii pentru portalul sistemului e-Raportare în structura MCloud.
Conform prevederilor Legii bugetului asigurărilor sociale de stat pentru anul 2013, raportarea către CNAS are loc trimestrial. Astfel, în trimestrul IV 2013 au prezentat declaraţiile persoanelor asigurate prin reţeaua Internet, utilizînd sistemul e-Raportare, 4937 agenţi economici.


	18. 

	Proiect de lege

	18.1. Revizuirea legislaţiei muncii în vederea îmbunătăţirii mediului de afaceri

	Trimestrul I, 2014

	Ministerul Muncii, Protecţiei Sociale şi Familiei, Confederaţia Naţională a Sindicatelor din Moldova, Confederaţia Naţională a Patronatului din Republica Moldova

	În derulare. 
Sub egida MMPSF activează un Grup de lucru tripartit, abilitat să examineze propunerile de modificare şi completare a Codului muncii, prezentate de Confederaţia Naţională a Patronatelor. Pînă la moment, au fost organizate 14 şedinţe a Grupului de lucru, în cadrul cărora de partenerii sociali au fost negociate şi acceptate modificările la 20 articole ale Codului muncii.

Negocierile sunt în plină desfăşurare, iar la ultima şedinţă a Grupului de lucru din 17.01.2014 a fost pus în discuţie proiectul de Lege pentru modificarea şi completarea Codului muncii, elaborat de MMPSF, care cuprinde propunerile de modificare a Codului acceptate de partenerii sociali în cadrul şedinţelor anterioare.

	Domeniul de intervenţie: POLITICA ŞI ADMINISTRAREA FISCALĂ


	19.
	Proiect de lege pentru modificarea şi completarea Codului fiscal

	19.1. Asigurarea elaborării analizei impactului de reglementare pentru toate actele normative ce reglementează activitatea de întreprinzător în domeniul fiscal

	Trimestrul IV, 2013

	Ministerul Finanţelor

	Realizată.
Amendamentul la Codul fiscal, în partea ce ţine de asigurarea întocmirii actului de analiză a impactului de reglementare la elaborarea proiectelor de acte legislative şi normative din domeniul fiscal care reglementează activitatea de întreprinzător, a fost aprobat prin Legea nr. 324 din 23.12.2013 privind modificarea și completarea unor acte legislative.
Astfel, art. 3 al Codului Fiscal a fost completat cu alin (31) cu următorul cuprins: „La elaborarea proiectelor de acte legislative şi normative din domeniul fiscal, care reglementează activitatea de întreprinzător, Guvernul întocmeşte actul de analiză a impactului de reglementare. În cazul iniţiativelor legislative înaintate de către deputaţi, actul de analiză a impactului de reglementare va fi întocmit de Guvern în procesul de avizare, conform unei metodologii aprobate de acesta.”


	20. 

	Proiect de lege cu privire la modificarea şi completarea unor acte legislative

	20.1. Revizuirea conceptului de aplicare a penalităţilor şi amenzilor cu caracter fiscal, a mărimii acestora în vederea corespunderii cu prejudiciul real cauzat 

	Trimestrul II, 2014

	Ministerul Finanţelor, Inspectoratul Fiscal Principal de Stat

	Realizată. 
Prin Legea nr. 324 din 23.12.2013 pentru modificarea şi completarea unor acte legislative au fost operate modificările respective în Codul fiscal. 

			20.2. Elaborarea şi aprobarea Metodologiei privind planificarea controalelor fiscale exclusiv în baza nivelului de risc
	Trimestrul II, 2014
		Realizată. 

Prin Ordinul Inspectoratului Fiscal Principal de Stat nr. 1982 din 30.09.2013 a fost aprobat Conceptul de modernizare a controlului (auditului) fiscal şi Planul de acţiuni privind implementarea acestuia. Astfel, capitolul III din Plan „Analiza riscurilor şi planificarea controalelor fiscale” stabileşte acţiunile concrete, termenii şi responsabilii în procesul de planificare a controalelor în bază de criterii de risc.


	21. 

	Proiect de lege cu privire la modificarea şi completarea unor acte legislative

	21.1. Optimizarea mecanismului de prezentare a declaraţiilor (rapoartelor) fiscale, a plăţilor fiscale şi a timpului aferent achitării impozitelor 
	Trimestrul IV, 2014

	Ministerul Finanţelor, Inspectoratul Fiscal Principal de Stat

	Neiniţiată. 

			21.2. Perfecţionarea procedurii de restituire a TVA, a accizelor şi de returnare a plăţilor excedente ale impozitelor 

	Trimestrul IV, 2014
		În derulare. 

Întru executarea art. II din Legea nr. 73 din 11.04.2013 cu privire la modificarea articolului 1012 din Codul fiscal, au fost elaborate modificări la Regulamentul privind restituirea taxei pe valoare adăugată, aprobate prin Hotărîrea Guvernului nr. 790 din 07.10.2013, conform cărora a fost stabilit mecanismul de achitare a 40% din suma TVA calculată aferentă livrărilor de producţie agricolă.
Întru executarea art. 4 alin. (134) şi (135) din Legea nr. 1417 din 17.12.1997 pentru punerea în aplicare a Titlului III al Codului fiscal, au fost elaborate şi prezentate spre aprobare Guvernului completări la Regulamentul privind restituirea taxei pe valoarea adăugată, care stabilesc mecanismul de restituire a TVA pentru livrările de mărfuri, servicii destinate realizării Programului „Compact” şi reparaţiei clădirii Parlamentului, precum şi ţinînd cont de prevederile art. 102 alin. (8) al Codului fiscal, excluderea restricţiilor ce ţin de exportul articolelor din tutun prin poştă.
În scopul monitorizării respectării termenilor de examinare a cererilor de restituire a TVA a fost implementat SIA RETVA – Registrul electronic al cererilor şi deciziilor de restituire a TVA.

În scopul perfecţionării procedurii de restituire a accizelor, prin Hotărîrea Guvernului nr. 334 din 07.06.2013 pentru modificarea şi completarea Regulamentului privind restituirea accizelor, procedura de restituire a accizelor a fost completată cu prevederi care permit restituirea fără efectuarea controlului pe parcursul anului contribuabililor care se conformează cerinţelor de credibilitate stabilite.

			21.3. Elaborarea mecanismului “un singur cont al contribuabilului”

	Trimestrul IV, 2014
		Neiniţiată. 

Va fi elaborat după efectuarea modificărilor de rigoare în Legea privind sistemul bugetar şi procesul bugetar, Legea finanţelor publice locale şi Codul fiscal.


	Domeniul de intervenţie: COMERŢUL TRANSFRONTALIER (inclusiv administrarea vamală)


	22. 

	Proiecte de acte normative

	22.1. Elaborarea pentru toate actele normative emise de Serviciul Vamal, care au impact asupra activităţii de întreprinzător, a analizei impactului de reglementare şi prezentarea acestora pentru examinare Grupului de lucru pentru reglementarea activităţii de întreprinzător (cu excepţia celor care reglementează activitatea internă a organelor vamale şi care nu au impact asupra activităţii de întreprinzător) 

	Trimestrul III, 2013

	Ministerul Finanţelor, 
Serviciul Vamal
	Realizată. 
Pe parcursul lunilor septembrie-decembrie 2013 de către Serviciul Vamal au fost remise Grupului de lucru pentru reglementarea activităţii de întreprinzător, AIR pentru 7 acte normative şi departamentale:

· proiectul hotărîrii Guvernului ,,Cu privire la modificarea şi completarea Hotărîrii Guvernului nr. 1086 din 25.11.1997 pentru aprobarea Regulamentului cu privire la modul de aplicare a Convenţiei vamale relative la transportul internaţional de mărfuri cu aplicarea carnetelor TIR (Convenţia TIR 1975)”;

· proiectul Ordinului Serviciului Vamal, privind formularul-tip, instrucţiunea privind modul de completare şi elaborare a certificatului privind lipsa sau existenţa datoriilor faţă de bugetul de stat (venituri administrate de organele vamale);

· proiectul legii pentru modificarea şi completarea unor acte legislative (pachet de modificări legat de import electronic);

· proiectul hotărîrii Guvernului ,,Pentru aprobarea Regulamentului cu privire la procedura vămuirii electronice a mărfurilor la export”;

· proiectul hotărîrii Guvernului ,,Privind modificarea şi completarea Regulamentului cu privire la modul de declarare a valorii în vamă a mărfurilor introduse pe teritoriul Republicii Moldova “ aprobată prin Hotărîrea Guvernului nr. 600 din 14.05.2002;

· proiectul Ordinului Serviciului Vamal ,,Cu privire la formularul, modul de completare şi utilizare a deciziei de regularizare”;

· Ordinul Serviciului Vamal cu privire la aprobarea Metodologiei privind efectuarea verificării prealabile vămuirii nr. 442-O din 12.09.2013, care a fost publicat în MO nr. 212/1444 din 24.09.201.

Notă: Menţionăm necesitatea elaborării AIR nu doar pentru actele Serviciului Vamal care sunt elaborate, dar şi pentru cele aflate în vigoare, cu impact asupra activităţii de întreprinzător.

			22.2. Publicarea actelor normative ale Serviciului Vamal în Monitorul Oficial al Republicii Moldova
	Trimestrul III, 2013

	Ministerul Finanţelor,

Serviciul Vamal

	Realizată. 

Pe parcursul anului 2013 în Monitorul Oficial al Republicii Moldova au fost publicate 23 acte normative, elaborate de Serviciul Vamal, dintre care în perioada septembrie - decembrie – 10 ordine ale Serviciului Vamal.

	23. 

	Proiecte de acte normative

	23.1. Dezvoltarea abordării bazate pe analiza riscurilor pentru efectuarea controlului vamal 

	Trimestrul III, 2013

	Ministerul Finanţelor, 

Serviciul Vamal

	În derulare.

În vederea eficientizării schimbului de informaţii relevante analizei de risc în conformitate cu Hotarîrea Guvernului nr. 1144 din 03.11.2005 „Cu privire la aprobarea Concepţiei sistemului de administrare a riscurilor în Serviciul Vamal", a fost elaborat şi remis spre avizare proiectul Acordului între Serviciul Vamal şi fiecare instituţie în parte (ministere, servicii, etc.) care acumulează, gestionează şi prelucrează informaţii în domeniul vizat, precum şi au fost numite persoane responsabile din cadrul fiecărei instituţii pentru determinarea modalităţii transmiterii informaţiei.
Totodată, în cadrul Serviciului Vamal a fost creată o subdiviziune nouă – Centrul analitică-informaţional, menit să eficientizeze procesul de colectare, evaluare, analiză a oricărui tip de informaţie, ce poate avea relevanţă la aspectul antifraudă a activităţii vamale. Centrul va elabora produse de inteligență, precum şi va colabora cu toate subdiviziunile Serviciului Vamal şi alte organe de control pentru a asigura colectarea informaţiei necesare analizei de risc.

La fel, a fost elaborat proiectul Ordinului cu privire la crearea Regulamentului privind schimbul de informaţii şi interacţiunea între CAI şi subdiviziunile Aparatului central al Serviciului Vamal.
La începutul lunii ianuarie 2014, în sistemul de selectivitate au fost active 179 criterii de selectivitate, iar pe parcursul lunii decembrie au fost create 5, actualizate – 4 şi anulate – 4 criterii de selectivitate, astfel fiind asigurată actualizarea continuă a profilelor de risc.


			23.2. Reducerea ponderii controalelor fizice ale mărfurilor la import/export
	Trimestrul III, 2013

	Ministerul Finanţelor, 

Serviciul Vamal

	Realizată.

Pe parcursul lunii decembrie 2013, cota declaraţiilor vamale direcţionate pentru controlul fizic a atins următorii indici: import – 19,3%, export – 9,79%, ceea ce constituie o micşorare în comparaţie cu perioada similară a anului trecut cu 9,29% la import şi 3,46% la export. 

Rezultatele respective se datorează următoarelor măsuri întreprinse:

· Au fost revizuite şi modificate criteriile de selectivitate şi anulate criteriile de selectivitate care s-au dovedit a fi ineficiente;

· A fost asigurată implementarea Ordinului Serviciului Vamal nr. 118-O din 1 iulie 2013 „Cu privire la aprobarea Instrucţiunii de redirecţionare a declaraţiilor vamale în detaliu pe un culoar mai aspru de vămuire”;

Prin Ordinul Serviciului Vamal nr. 303-O din 27.06.2013 a fost delimitat timpul maxim pentru vămuirea declaraţiilor vamale pe culoar verde de vămuire – pînă la 20 minute.

			23.3. Perfecţionarea mecanismelor de evaluare în vamă a mărfurilor, precum şi a procedurilor vamale aplicate în cadrul procesului de vămuire a mărfurilor, în vederea racordării acestora la normele internaţionale aplicabile
	Trimestrul III, 2013

	Ministerul Finanţelor, 

Serviciul Vamal

	În derulare.

Au fost elaborate şi aprobate modificări şi completări la Legea nr. 1380–XIII din 20.11.1997 referitoare la amînarea determinării definitive a valorii la vamă şi incidenţa redevenţelor şi taxei de licenţă asupra valorii în vamă a mărfurilor importate. 
Serviciul Vamal a elaborat proiectul de hotărîre a Guvernului cu privire la modificarea şi completarea Regulamentului cu privire la modul de declarare a valorii în vamă a mărfurilor introduse pe teritoriul Republicii Moldova (Hotărîrea Guvernului nr. 600 din 14.05.2002), care transpune normele şi procedurile Uniunii Europene în cadrul regulatorului naţional, iar obiectivul de bază fiind asigurarea transparenţei procedeelor aplicate de către organul vamal în procesul evaluării vamale a mărfurilor. 

La 22 octombrie, Serviciul Vamal cu suportul Ambasadei Italiei în RM au organizat un seminar cu genericul ,,Mecanismul procedural de determinare a valorii în vamă” pentru reprezentanţii companiilor moldo-italiene (au fost instruiţi 35 de operatori economici), iar la 12 noiembrie o şedinţă similara a fost desfăşurată cu participarea companiilor moldo-germane, eveniment fiind susţinut de Asociaţia economica. La data de 14.12.2013 s-a desfăşurat un seminar pentru consultanţii din domeniul vămuirii, organizat de CCI, la care au participat 30 de persoane.
A fost elaborată şi distribuită ediţia specială a revistei VAMA – Ghidul valorii în vama.


	24. 

	Proiecte de acte normative

	24.1. Extinderea programului de activitate a organelor vamale pentru efectuarea procedurilor de vămuire a mărfurilor în regim extins (program extins în zilele lucrătoare, precum şi ore de activitate în zilele de odihnă şi de sărbătoare nelucrătoare) 

	Trimestrul IV, 2013

	Ministerul Finanţelor, 

Serviciul Vamal

	Realizată.

Prin Ordinul Serviciului Vamal nr. 302-O din 27.06.2013 au fost extinse zilele şi orele de lucru a unor posturi vamale. Astfel, agenţii economici perfectează operaţiunile vamale de import şi export la 11 posturi vamale de luni pînă duminică de la orele 8:00 pînă la orele 20:00. Însă datele statistice denotă un număr mic de solicitări în zilele de odihnă şi în orele extraprogram.

Începînd cu 18 noiembrie, posturile vamale interne din cadrul Biroului Vamal Chişinău (Stăuceni, Cricova şi Industrială) lucrează după un program extins de activitate şi anume începînd cu orele 8:00 pînă 20:00. Aceste posturi vamale activează în regim sporit, inclusiv şi în zilele de sîmbătă şi duminică, iar agenţii economici vor avea posibilitatea să perfecteze tranzacţiile economice atît la aceste trei posturi vamale interne, cît şi la posturile vamale amplasate la frontieră, fără a le fi impuse anumite restricţii/cerinţe suplimentare. Facilitările sunt întreprinse în scopul de a asigura un randament pozitiv de activitate vamală şi simultan de a le uşura activitatea agenţilor economici şi transportatorilor care interacţionează cu organul vamal.


			24.2. Oferirea posibilităţii agenţilor economici de aplicare on-line pentru a fi incluşi în lista celor eligibili pentru tranzacţiile economice
	Trimestrul IV, 2013

	Ministerul Finanţelor, 

Serviciul Vamal

	În derulare. 

A fost elaborat conceptul şi se lucrează la caietul de sarcini.

	25. 

	Proiect de lege cu privire la modificarea şi completarea Codului vamal

	25.1. Asigurarea elaborării analizei impactului de reglementare pentru toate actele normative ce reglementează activitatea de întreprinzător în domeniul vamal 

	Trimestrul IV, 2013

	Ministerul Finanţelor, 

Serviciul Vamal

	Realizată. 

Amendamentul la Codul fiscal, în partea ce ține de asigurarea întocmirii actului de analiză a impactului de reglementare la elaborarea proiectelor de acte legislative și normative din domeniul vamal ce reglementează activitatea de întreprinzător, a fost aprobat prin Legea nr. 324 din 23.12.2013 privind modificarea și completarea unor acte legislative. 

			25.2. Implementarea şi aplicarea sistemelor de control al exporturilor şi importurilor după modelul european (Import Control System şi Export Control System)

	Trimestrul IV, 2014

		Neiniţiată.

			25.3. Revizuirea principiilor şi conceptului aplicării răspunderii pentru comiterea încălcărilor legislaţiei vamale

	Trimestrul IV, 2013

		În derulare. 

Amendamentul la Codul vamal, aferent revizuirii principiilor şi conceptului aplicării răspunderii pentru comiterea încălcărilor legislaţiei vamale, a fost elaborat şi inclus în proiectul de lege privind modificarea şi completarea unor acte legislative (ce ţine de realizarea politicii fiscale şi vamale pe anul 2014 şi perfecţionarea legislaţiei fiscale şi vamale), aprobat prin Hotărîrea Guvernului nr. 959 din 03.12.2013. însă, în procesul examinării proiectului de lege în Parlament, modificarea respectivă a fost exclusă.

Totodată, în p. 33 a Planului de Acţiuni pentru implementarea în anii 2013-2015 a Strategiei reformei cadrului de reglementare a activităţii de întreprinzător pentru anii 2013-2020, aprobat prin Hotărîrea Guvernului nr.1021 din 16.12.2013, este stabilită o acţiune similară, avînd ca termen de realizare – trimestrul I, 2014.

	26. 

	Proiect de lege cu privire la modificarea şi completarea unor acte legislative (Legea cu privire la tariful vamal, Codul fiscal)
	26.1. Prelungirea termenului de achitare a TVA şi a taxei vamale pentru materiile prime importate pentru producerea mărfurilor destinate exclusiv exportului

	Trimestrul IV, 2013

	Ministerul Finanţelor,

Ministerul Economiei

	Realizată. 

Propunerea privind prelungirea termenului de achitare a TVA şi a taxei vamale în limita de 180 zile de la importul materiei prime, materialelor, accesoriilor, ambalajului primar și articolelor de completare, care se utilizează la fabricarea în exclusivitate a mărfurilor pentru export, a fost aprobată prin Legea nr. 324 din 23.12.2013 privind modificarea și completarea unor acte legislative. 


	27. 

	Proiect de lege cu privire la modificarea şi completarea unor acte legislative (Codul vamal, Legea cu privire la protecţia plantelor şi la carantina fitosanitară, Legea cu privire la produsele de uz fitosanitar şi la fertilizanţi)
	27.1. Introducerea mecanismului de recunoaştere unilaterală a certificatelor fitosanitare şi sanitar-veterinare emise în alte state (cel puţin în Uniunea Europeană, SUA şi Canada) 

	Trimestrul I, 2014

	Ministerul Economiei, Ministerul Agriculturii şi Industriei Alimentare, Ministerul Finanţelor, Serviciul Vamal

	În derulare. 

A fost elaborat proiectul de lege cu privire la modificarea şi completarea unor acte legislative, care prevede îmbunătățirea relațiilor de colaborare și schimb de date cu privire la operațiunile de export între Serviciul Vamal și Inspectoratul Fiscal ce va permite să excludă confirmarea din partea Serviciului Vamal (document suplimentar la declarația vamală, care implică și costuri suplimentare de 5 Euro per document), precum și costurile suplimentare aferente. De asemenea, se va exclude declarația de tranzit pentru efectuarea operațiunilor de import/export; certificatele sanitar-veterinare, fitosanitare sau de conformitate eliberate de către autoritățile competente din alte state vor fi recunoscute în mod unilateral, ceea ce va asigura excluderea cheltuielilor nejustificate și a procedurilor birocratice legate de obținerea certificatelor respective.

Proiectul a trecut procedura de avizare la instituţiile interesate şi remis Guvernului spre examinare şi aprobare, care ulterior a fost restituit pentru definitivare, urmare avizului Ministerului Finanţelor.
Ulterior, proiectul a fost înaintat Cancelariei de Stat pentru a fi supus examinării Consiliului Economic pe lîngă Prim-ministru.


			27.2. Introducerea procedurilor simplificate pentru vămuirea mărfurilor, conform modelului aplicat în Uniunea Europeană (procedura de declarare incompletă, periodică şi simplificată)
	Trimestrul I, 2014
		Realizată. 

Prevederea respectivă a fost inclusă în politica bugetar-fiscală şi vamală pentru anul 2014, aprobată prin Legea nr.324 din 23.12.2013 privind modificarea și completarea unor acte legislative (Monitorul Oficial nr. 320-321/871 din 31.12.2013).

			27.3. Modificarea conceptului de “depozit provizoriu” în sensul atribuirii acestuia statutului de “loc necesar pentru depozitare”, conform standardelor europene
	Trimestrul I, 2014
		Iniţiată. 

Ministerul Agriculturii şi Industriei Alimentare şi-a planificat pentru anul 2014 modificarea şi completarea Legii nr. 113 din 18.05.2012 cu privire la stabilirea principiilor şi cerinţelor generale ale legislaţiei privind siguranţa alimentelor şi Legii nr. 221 din 19.10.2007 privind activitatea sanitar-veterinară. 

	28. 

	Proiect de modificare a Regulamentului de aplicare a destinaţiilor vamale prevăzute de Codul vamal

	28.1. Stabilirea procedurii de depunere, înregistrare, verificare şi validare a declaraţiilor sumare de intrare/ieşire 

	Trimestrul I, 2014

	Ministerul Economiei, Ministerul Finanţelor, Serviciul Vamal

	În derulare. 

Analiza impactului de reglementare asupra proiectului de hotărîre a fost examinată în cadrul şedinţei Grupului de lucru al Comisiei de stat pentru reglementarea activităţii de întreprinzător la data de 04.09.2013.

Proiectul este definitivat urmare procedurii de avizare şi va fi remis Guvernului pentru examinare după aprobarea proiectului de lege cu privire la modificarea şi completarea unor acte legislative, menţionat la pct.27.

			28.2. Expunerea mecanismului de funcţionare a sistemelor de control al importurilor şi exporturilor, cu aplicarea interfeţelor electronice ale organelor vamale şi ale titularilor operaţiunilor de vămuire

	Trimestrul I, 2014
		În derulare. 
Întru realizarea acţiunii respective au fost întreprinse următoarele măsuri: 
- A fost aprobată şi publicată în Monitorul Oficial al Republicii Moldova Hotărîrea Guvernului nr. 904 din 13.11.2013 ,,Pentru aprobarea Regulamentului cu privire la procedura vămuirii electronice a mărfurilor la export”;

- A fost elaborat mecanismul de aplicare a semnăturii digitale la depunerea declarației vamale în format electronic;

- A fost iniţiată formarea postului de lucru, 12 colaboratori din cadrul 3 posturi sus-menţionate efectuează testări cu privire la aplicarea semnăturilor digitale.


			28.3. Stabilirea criteriilor şi condiţiilor de activitate a depozitului provizoriu, accesibile atît brokerilor, cît şi oricărui importator
	Trimestrul I, 2014
		Neiniţiată.

			28.4. Descrierea procedurii de depunere a declaraţiilor simplificate, periodice şi incomplete, a cazurilor şi condiţiilor de acceptare a acestora de către organele vamale
	Trimestrul I, 2014
		În derulare. Prevederea respectivă a fost inclusă în Politica bugetar-fiscală şi vamală pentru anul 2014, aprobată prin Legea nr. 324 din 23.12.2013 privind modificarea și completarea unor acte legislative (Monitorul Oficial nr. 320-321/871 din 31.12.2013).

Totodată, s-a iniţiat elaborarea actelor normative necesare pentru punerea în aplicare a procedurilor respective.

	29. 

	Proiect de act departamental

	29.1. Intensificarea cooperării cu ţările vecine în vederea extinderii punctelor de trecere a frontierei de stat cu control comun, în scopul fluidizării traficului de mărfuri, ca rezultat al dezvoltării sistemului de control “o singură oprire” de stat

	Trimestrul IV, 2014

	Ministerul Finanţelor, 
Serviciul Vamal, Ministerul Afacerilor Interne

	În derulare. 

În contextul dezvoltării în continuare a controlului la trecerea frontierei, în perioada 12 – 13 noiembrie 2013 în punctele de trecere a frontierei de stat Unguri - Bronniţa şi Otaci – Moghiliov-Podolsk a avut loc întrevederea de lucru a experţilor autorităţilor publice din Republica Moldova şi Ucraina privind construcţia punctului de trecere a frontierei de stat Unguri-Bronniţa. Drept urmare, adresarea comună a Republicii Moldova şi a Ucrainei privind finanţarea construcţiei PTFS Unguri – Bronniţa pe teritoriul ambelor state cu realizarea controlului comun a fost remisă Comisiei Europene.
Proiectul privind reconstrucţia punctului de trecere a frontierei de stat cu control comun Palanca – Maiaki-Udobnoe se află în proces de examinare pentru a fi finanţat din contul fondurilor UE. Conform informaţiei obţinute de la Misiunea Republicii Moldova pe lîngă Uniunea Europeană, la 22 noiembrie 2013 Comisia Europeană a aprobat decizia de finanţare a construcţiei PTFS Palanca - Maiaki-Udobnoe pentru realizarea controlului comun pe teritoriul Republicii Moldova.
Dezvoltarea sistemului de control „o singură oprire” a demarat cu selectarea punctului pilot şi anume, Punctul de Trecere a Frontierei „Tudora”, fiind format Grupul de lucru care au identificat soluţii în vederea înlăturării impedimentelor în calea realizării conceptului dat.


			29.2. Perfecţionarea şi dezvoltarea Sistemului informaţional “FRONTIERA”, prin intermediul căruia se efectuează schimbul de informaţii în regim on-line între autorităţile care participă la controlul mărfurilor şi mijloacelor de transport la frontieră, conform principiilor “ghişeului unic”, “umăr la umăr” şi “o singură oprire”, avînd ca scop reducerea timpului de control

	Trimestrul IV, 2014
		În derulare.

Este în proces de implementare modulul ,,Multi Agency”, care va facilita interacţiunea agenţiilor publice în cadrul procesului de vămuire. Modulul va permite integrarea serviciilor veterinare şi fitosanitare, cît şi certificatele eliberate de acestea. În această direcţie au fost demarate un şir de acţiuni precum: iniţierea tratativelor cu autorităţile publice referitor la introducerea lor în acest mecanism, elaborarea procedurii electronice, ajustarea certificatelor, licenţelor şi autorizaţilor pentru utilizare, elaborarea regulilor de interacţiune, implementarea modulului.

În perioada 23-25 octombrie 2013, Serviciul Vamal a organizat un curs de instruire cu tematica SIIV Asycuda - modul administrare selectivitate pentru 25 de colaboratori ai Agenţiei Naţionale pentru Securitatea Alimentelor. A fost testat mecanismul de interacţiune între Serviciul Vamal si ANSA. Totodată pentru ANSA a fost elaborat un manual de utilizare a modulului.

A fost elaborat caietul de sarcini pentru perfecţionarea Sistemului informaţional ,,FRONTIERA”, întru facilitarea schimbului de informaţii între Serviciul Vamal, Poliţia de Frontieră şi Î.S. „Registru”. Sistemul dat permite reprezentanţilor Serviciului Vamal vizualizarea online a informaţiei cu privire la persoanele şi mijloacele de transport care traversează frontiera de stat, odată cu introducerea acestei informaţii în Sistemul informaţional de către colaboratorul Poliţiei de Frontieră. Acest sistem a fost implementat în toate punctele de trecere a frontierei de stat terestre, avînd ca efect micşorarea termenului de efectuare a controlului de către ambele servicii.


			29.3. Organizarea şi desfăşurarea măsurilor de informare a mediului de afaceri (participanţi la activităţi economice externe) referitor la modalitatea şi categoria de mărfuri şi persoane supuse controlului preferenţial (fără a sta la coadă) la trecerea frontierei
	Trimestrul IV, 2014
		Realizată.
Procedurile simplificate de vămuire au fost discutate în cadrul şedințelor consiliilor consultative pe lîngă Serviciul Vamal şi a birourilor vamale, inclusiv evaluat impactul procedurilor simplificate şi prezentate noile iniţiative de simplificare a exportului ale Serviciul Vamal.

Serviciul Vamal participă activ în dialogul cu businessul oferind instruire si consultanţă. Astfel, specialişti din cadrul Direcţiei valoare în vamă şi clasificarea mărfurilor cu suportul Ambasadei Italiei au organizat un seminar sub genericul "Mecanismul procedural de determinare a valorii în vamă" pentru companiile moldo-italiene. 

Serviciul Vamal a avut întrevedere cu reprezentanţii Asociaţiei Obşteşti „Colaborarea economică moldo-germană", fiind reprezentată de peste 20 de companii germane cu sediul în Republica Moldova. Scopul fiind prezentarea pachetului de facilitări care atrage tranzacţiile de import/export în RM. 

Serviciul Vamal a participat în cadrul Forumului dedicat oportunităților de export din Republica Moldova care s-a desfăşurat la Chişinău între 22 – 23 octombrie 2013, unde a prezentat procedurile simplificate si pachetul liberalizărilor la export pentru agenţii economici. 

Pe data de 15 noiembrie 2013, ca urmare a intrării în vigoare Hotărîrii Guvernului nr. 904 din 13 noiembrie 2013 pentru aprobarea Regulamentului cu privire la procedura de vămuire electronică a mărfurilor la export, a avut loc o conferinţă de presă de lansare a procedurii respective. În cadrul acestei conferinţe a fost perfectată, în regim on-line, prima declaraţie vamală electronică de export, de către SA „Orhei-Vit”. Întreprinderii ia fost înmînat Certificat al Serviciului Vamal, care confirmă că aceasta este primul utilizator al procedurii de vămuire electronică.

A fost actualizată rubrica specială „Proceduri simplificate” de pe pagina web a Serviciului Vamal www.customs.gov.md, care cuprinde toate datele relevante și persoanele de contact care oferă consultanța agenților economici privind procedurile simplificate. 

Conform informaţiei Ministerului Afacerilor Interne, Poliţia de Frontieră informează în continuu despre procedura de traversare a frontierei de stat prin intermediul: i) paginii web a Poliţiei de Frontieră www.border.gov.md; ii) liniei verzi (022-259-717); iii) panourilor informative amenajate în punctele de trecere a frontierei de stat, precum şi în gări (auto, feroviare); iv) mass-media.

În conformitate cu Legea nr. 215 din 04.11.2011 cu privire la frontiera de stat este stabilită ordinea de trecere a frontierei de stat, precum şi determinate categoriile de persoane care pot fi supuse fără rînd controlului la trecerea frontierei de stat.
În vederea reducerii duratei şi costurilor efectiv suportate de agenţii economici pentru vămuirea mărfurilor în vamă, a fost semnat între Poliţia de Frontieră şi Serviciul Vamal Ordinul comun nr. 84-O/21 din 22.01.2013 cu privire la accesul prioritar în punctele de trecere a frontierei de stat a titularilor procedurilor simplificate de vămuire.

	Domeniul de intervenţie: ACCESUL LA FINANŢE


	30. 

	Proiect de hotărîre a Guvernului privind modificarea şi completarea unor acte normative

	30.1. Instituirea unei Comisii naţionale pentru monitorizarea şi coordonarea activităţilor de ameliorare a accesului la finanţe

	Trimestrul IV, 2013

	Ministerul Economiei

	În derulare.
Ministerul Economiei a elaborat proiectul hotărîrii Guvernului privind instituirea Comisiei naţionale pentru monitorizarea şi coordonarea activităţilor de ameliorare a accesului la finanţe, care a fost remis spre avizare prin scrisoarea Guvernului nr.0202-1 din 02.01.2014.
La moment proiectul se definitivează şi urmează a fi remis Ministerului Justiţiei şi Centrului Naţional Anticorupţie.
Actualmente proiectul este la etapa de definitivare, conform obiecţiilor înaintate de MJ şi CNA.

	31. 

	Proiect de lege cu privire la modificarea şi completarea unor acte legislative

	31.1. Extinderea activităţii în vederea îmbunătăţirii metodologiilor de evaluare a riscului şi a procedurilor bancare pentru a include programe susţinute prin fonduri guvernamentale, facilităţi de partajare a riscului şi garanţii parţiale pentru credite

	Trimestrul IV, 2013

	Banca Naţională a Moldovei, Ministerul Economiei, Ministerul Finanţelor, Ministerul Agriculturii şi Industriei Alimentare

	În derulare.

Banca Naţională a Moldovei asigură cadrul normativ necesar pentru desfăşurarea activităţii băncilor, care este permanent ajustat luând în consideraţie circumstanţele ce influenţează activitatea bancară în vederea minimizării nivelului riscurilor la care se expun băncile în cadrul activităţii. 

În acest context, au fost aprobate modificări şi completări la Regulamentul cu privire la clasificarea activelor şi angajamentelor condiţionale, care au drept scop stimularea activităţii de creditare a băncilor prin clasificarea mai puţin restrictivă a creditelor asigurate cu garanţii financiare acordate în cadrul proiectelor specializate de către organizaţiile financiare internaţionale şi de persoanele juridice al căror obiect de activitate îl constituie garantarea creditelor şi a căror patrimoniu este constituit, majoritar, din participaţii ale băncilor licenţiate sau ale statului. 

În vederea consolidării activităţii băncilor şi, respectiv, creării premiselor pentru accesul la finanţe, a fost iniţiată modificarea Regulamentului cu privire la sistemele de control intern în bănci întru perfecţionarea cerinţelor specifice aferente gestionării riscurilor de către bănci. Astfel, cerinţele respective vor fi axate asupra întregii game de riscuri rezultate din activitatea bancară, cu expunerea elementelor cheie care urmează a fi incluse de către bănci în politicile de gestionare a riscurilor. 

Actualmente, sunt în derulare modificări şi completări la Regulamentul cu privire la dezvăluirea de către băncile licenţiate din Republica Moldova a informaţiei despre activitatea lor financiară, care au drept scop promovarea unei concurenţe şi transparenţe adecvate în activitatea băncilor şi respectiv, perfecţionarea modului de dezvăluire de către bănci a informaţiei. Corespunzător, proiectul încorporează modificări şi completări aferente informaţiei cantitative şi calitative ce ţin de performanţele financiare ale băncii, poziţia financiară, politicile contabile, activităţile manageriale, etc.

Referitor la cadrul legal, care prin prevederile sale creează condiţii ce pot să faciliteze accesul la finanţe, este de menţionat că Legea privind contractele de credit pentru consumatori incorporează mecanismele necesare pentru asigurarea comportamentului responsabil al creditorilor în acordarea creditelor pentru consumatori. 

Totodată, la momentul actual, cu scopul eliminării anumitor impedimente în procesul de asigurare a creditelor solicitate, se examinează modificarea Legii cu privire la gaj în vederea încorporării prevederilor ce vor conduce la extinderea spectrului de obiecte ce vor putea fi acceptare în calitate de gaj. Modificările preconizate, de asemenea, vor crea premise pentru facilitarea accesului la finanţe în cadrul sectorului financiar.
Ministerului Economiei la data de 27.11.2013 a iniţiat negocierea acordării suportului în realizarea acestei acţiuni din partea Programului UN Women „Abilitarea economică a femeilor prin creşterea oportunităţilor de angajare în cîmpul muncii în Republica Moldova”.


	32. 

	Proiecte de acte legislative şi normative

	32.1. Elaborarea şi aprobarea proiectului de lege cu privire la capitalul venture (de risc) 

32.2. Elaborarea schemelor eficiente de garantare a creditelor IMM-urilor prin preluarea bunelor practici, inclusiv în scopul includerii organizaţiilor de microfinanţare şi a asociaţiilor de economii şi împrumut în aceste scheme

	Trimestrul IV, 2014

	Ministerul Economiei, Comisia Naţională a Pieţei Financiare, Academia de Ştiinţe a Moldovei

	În derulare. A fost creat un Grup de lucru interdepartamental în vederea definitivării proiectului de lege cu privire la capitalul venture (de risc) în activitatea inovaţională, elaborat de către Agenţia pentru Inovare şi Transfer Tehnologic a Academiei de Ştiinţe a Moldovei. Drept urmare, proiectul a fost respins de către toţi membrii Grupului de lucru, pe motiv de necorespundere cu cerinţele şi normele legislative. 
Totodată, a fost atrasă asistenţa tehnică în domeniu, care a elaborat AIR-ul la proiect, aceasta fiind aprobată în luna iulie 2013 de către Grupul RIA. La moment, din lipsa capacităţilor instituţionale în domeniul respectiv se caută asistenţă tehnică consultativă pentru elaborarea noului proiect de lege.
Prin Hotărîrea Guvernului nr. 952 din 27.11.2013 Comisia Naţională a Pieţei Financiare a fost nominalizată în calitate de co-executor pentru elaborarea în anul 2014 a proiectului de lege cu privire la fondurile venture.


	33. 

	Proiect de lege pentru modificarea Legii privind achiziţiile publice, proiect de hotărîre a Guvernului pentru modificarea şi completarea Hotărîrii Guvernului nr.763 din 11 octombrie 2012 “Cu privire la aprobarea Documentaţiei-standard pentru realizarea achiziţiilor publice de bunuri şi servicii”

	33.1. Prevederea expresă în documentele de licitaţie a obligativităţii de a partaja necesităţile autorităţilor contractante de loturi sau de poziţii pentru asigurarea accesului IMM-urilor la procedurile de achiziţii publice

	Trimestrul I, 2014

	Ministerul Finanţelor

	Neiniţiată. 

	34. 

	Proiecte de acte legislative şi normative

	34.1. Reglementarea organizaţiilor de creditare nebancară (leasing, microfinanţare, amanet etc.), precum şi a jocurilor de noroc

	Trimestrul II, 2014

	Ministerul Economiei, Ministerul Finanţelor, Comisia Naţională a Pieţei Financiare

	În derulare.

Comisia Naţională a Pieţei Financiare a elaborat proiectul legii cu privire la organizaţiile financiare nebancare, care stabileşte un cadru comun de reglementare şi supraveghere pentru organizaţiile care desfăşoară exclusiv activităţi financiare nebancare, precum şi acordarea de credite, inclusiv microcredite şi leasing financiar. Proiectul de lege stabileşte condiţiile de supraveghere a organizaţiilor financiare nebancare, reglementarea mărimii minime a capitalului statutar, condiţiile de activitate compozită cu alte genuri de activitate, cerinţele de clasificare a împrumuturilor şi formare a provizoanelor pentru pierderi, precum şi mecanismul de protecţie a beneficiarilor de produse de creditare. Proiectul de lege a fost aprobat de Guvern prin HG nr. 96 din 15.02.2012 şi remis Parlamentului spre examinare şi adoptare.

În acelaşi context, a fost elaborat şi proiectul legii pentru completarea unor acte legislative, prin care sunt operate completări la legislaţia în vigoare privind delegarea către CNPF a atribuţiilor de supraveghere a sectorului de leasing. Proiectul de lege a fost aprobat prin HG nr. 95 din 15.02.2012 şi se află în Parlament spre examinare şi adoptare.


	35. 

	Proiect de lege pentru modificarea şi completarea Legii nr.122-XVI din 29 mai 2008 privind birourile istoriilor de credit

	35.1. Promovarea şi aprobarea proiectului de lege pentru modificarea şi completarea Legii nr.122-XVI din 29 mai 2008 privind birourile istoriilor de credit, în scopul obligării organizaţiilor de microfinanţare şi companiilor de leasing să prezinte datele aferente debitorilor săi la biroul istoriilor de credit

	Trimestrul IV, 2014

	Ministerul Finanţelor, Ministerul Economiei, Comisia Naţională a Pieţei Financiare

	În derulare. 

Comisia Naţională a Pieţei Financiare a elaborat proiectul de lege pentru modificarea şi completarea Legii privind istoriile de credit, care are drept scop consolidarea cadrului legal naţional în ceea ce priveşte formarea, prelucrarea, stocarea şi prezentarea de către birourilor istoriilor de credit a informaţiei ce caracterizează respectarea de către debitor a obligaţiilor asumate prin contactele de credit.

Prin modificarea art. 6 din lege se extind prevederile privind obligativitatea organizaţiilor de microfinanţare şi companiilor de leasing, care acordă credite şi împrumuturi – surse de formare a istoriei de credit de a prezenta informaţiile la cel puţin un birou al istoriilor de credit.

Proiectul a fost avizat de către autorităţile şi instituţiile interesate şi supus consultărilor publice. Dat fiind faptul, că conform contractului nr. 597547 din 12.08.2013 dintre CNPF şi Corporaţia Financiară Internaţională au fost introduse modificări conceptuale în proiect, acesta a fost remis repetat spre avizare autorităţilor şi instituţiilor interesate şi supus consultărilor publice, după care, varianta definitivată va fi prezentată Ministrului Finanţelor.

Notă: Se propune ca Comisia Naţională a Pieţei Financiare să fie numită în calitate de autoritate responsabilă pentru realizarea acţiunii în cauză, dat fiind faptul că este instituţia care reglementează şi autorizează activitatea participanţilor la piaţa financiară nebancară, precum şi supraveghează respectarea legislaţiei de către ei.

	36. 

	Proiect de lege cu privire la modificarea şi completarea unor acte legislative

	36.1. Revizuirea legislaţiei fiscale cu privire la crearea premiselor pentru dezvoltarea pieţei financiare nebancare

	Trimestrul II, 2014

	Comisia Naţională a Pieţei Financiare, Ministerul Economiei, Ministerul Finanţelor

	Iniţiată. 

Comisia Naţională a Pieţei Financiare a prezentat Ministerului Finanţelor propuneri de amendamente la legislaţia ce reglementează regimul fiscal cu privire la piaţa asigurărilor, activitatea fondurilor nestatale de pensii, veniturile aferente valorilor mobiliare, tranzacţiile cu valori mobiliare, precum şi mijloacele băneşti obţinute în rezultatul lichidării fondurilor de investiţii nemutuale şi fondurilor de investiţii pentru privatizare.

	Domeniul de intervenţie: CONCURENŢA


	37. 

	Proiect de hotărîre a Guvernului

	37.1. Crearea unui inventar al reglementărilor de preţ existente (inclusiv cele care afectează preţurile indirect, prin reglementarea marjelor sau a rentabilităţii), analiza acestora şi eliminarea celor care nu sînt justificate din punct de vedere economic

	Trimestrul IV, 2014

	Ministerul Economiei, Consiliul Concurenţei, autorităţile administraţiei publice centrale

	Neiniţiată.

	38. 

	Proiect de hotărîre a Consiliului Conсurenţei

	38.1. Adoptarea şi publicarea legislaţiei secundare necesare implementării Legii concurenţei şi Legii cu privire la ajutorul de stat 

	Trimestrul IV, 2014

	Consiliul Concurenţei, autorităţile administraţiei publice centrale

	În derulare.

Consiliul Concurenţei a adoptat 5 acte normative în vederea implementării Legii concurenţei şi 12 acte normative în vederea implementării Legii cu privire la ajutorul de stat, care au fost publicate în Monitorul Oficial:
- Regulamentul privind forma de notificare, procedura de examinare şi adoptare a deciziilor cu privire la ajutorul de stat (HCC nr. 1 din 30.08.13);

- Regulamentul privind ajutorul de minimis (HCC nr. 2 din 30.08.13);

- Regulamentul privind Registrul ajutoarelor de stat (HCC nr. 3 din 30.08.13);

- Regulamentul privind ajutorul pentru dezvoltare regională (HCC nr. 4 din 30.08.13);

- Regulamentul privind ajutorul pentru instruirea angajaţilor şi pentru crearea de noi locuri de muncă (HCC nr. 5 din 30.08.13);

 - Regulamentul privind ajutorul pentru salvarea beneficiarilor aflaţi în dificultate (HCC nr. 6 din 30.08.13);

- Regulamentul privind ajutorul pentru înfiinţarea de întreprinderi de către femeile antreprenor (HCC nr. 7 din 30.08.13);
- Regulamentul privind ajutorul destinat protecţiei mediului înconjurător (HCC nr. 9 din 30.08.13);

- Regulamentul privind ajutorul acordat întreprinderilor mini şi mijlocii (HCC nr. 10 din 30.08.13);
- Regulamentul privind ajutorul acordat beneficiarilor ce prestează servicii de interes economic general (HCC nr. 11 din 30.08.13);

- Regulamentul privind ajutorul destinat să remedieze o perturbare gravă a economiei (HCC nr. 12 din 30.08.13);

- Regulamentul privind evaluarea acordurilor verticale anticoncurenţiale (HCC nr. 13 din 30.08.13);

- Regulamentul privind evaluarea acordurilor orizontale anticoncurenţiale (HCC nr. 14 din 30.08.13);

- Regulamentul privind evaluarea acordurilor anticoncurenţiale de transfer de tehnologie (HCC nr. 15 din 30.08.13);

- Regulamentul privind stabilirea poziţiei dominante pe piaţă şi evaluarea abuzului de poziţie dominantă (HCC nr. 16 din 30.08.13);

- Regulamentul privind concentrările economice (HCC nr. 17 din 30.08.13).
Actualmente, sunt în proces de elaborare două proiecte de regulamente: 

- proiectul regulamentului privind ajutorul de stat pentru dezvoltarea rapidă a reţelelor de comunicaţii de bandă largă;

- proiectul regulamentului privind ajutorul de stat pentru finanţarea aeroporturilor şi ajutorul de înfiinţare pentru companiile aeriene.


			38.2. Revizuirea constrîngerilor sectoriale specifice care afectează concurenţa de pe piaţă, folosind abordarea de Reglementare a Pieţei Produsului a OCDE şi identificarea sectoarelor şi acţiunilor prioritare, în vederea eliminării ulterioare a reglementărilor ce contravin Legii concurenţei
	Trimestrul IV, 2014
		Neiniţiată. 

			38.3. Abrogarea sau modificarea actelor normative care contravin Legii concurenţei
	Trimestrul IV, 2014
		Realizată.

În scopul aducerii în concordanţă a prevederilor cadrului normativ în vigoare la prevederile Legii concurenţei nr. 183 din 11.07.2012 şi Legii cu privire la ajutorul de stat nr. 139 din 15.06.2012 Consiliul Concurenţei a elaborat şi promovat un proiect de hotărîre de Guvern privind modificarea, completarea şi abrogarea unor hotărîri ale Guvernului, care a fost aprobat prin HG nr. 1049 din 23.12.2013.

			38.4. Elaborarea şi adoptarea liniilor directorii relevante şi a regulamentelor interne pentru implementarea eficientă de către Consiliul Concurenţei a Legii concurenţei şi a Legii cu privire la ajutorul de stat
	Trimestrul IV, 2014
		Neiniţiată.

	39. 

	Proiect de hotărîre a Consiliului Conсurenţei

	39.1. Inventarierea ajutoarelor de stat existente la data intrării în vigoare a Legii privind ajutorul de stat 

	Trimestrul IV, 2014

	Consiliul Concurenţei

	În derulare. 
Conform p. 26 din Regulamentul privind Registrul ajutorului de stat, aprobat prin Hotărîrea Consiliului Concurenţei nr. 3 din 30.08.2013, furnizorii de ajutor de stat vor prezenta Consiliului Concurenţei Formularele de raportare a ajutoarelor de stat existente la 16 august 2013 şi acordate în perioada 01.01.2013 – 16.08.2013, precum şi pentru doi ani anterior, pînă la data de 11.08.2014.
La momentul actual de către Consiliul Concurenţei sunt organizate şedinţe de lucru, consultaţii în vederea acordării asistenţei tehnice de specialitate furnizorilor, cu privire la raportarea ajutoarelor de stat.

			39.2. Elaborarea şi aprobarea mecanismului de colectare a informaţiei şi monitorizare a tuturor ajutoarelor de stat acordate în Republica Moldova în mod permanent

	Trimestrul IV, 2014
		În derulare. 

Prin Hotărîrea Consiliului Concurenţei nr. 3 din 30.08.2013 cu privire la aprobarea Regulamentului privind Registrul ajutorului de stat, publicată în Monitorul Oficial nr. 222-227 din 11.10.2013, a fost aprobat Formularul de raportare a ajutoarelor de stat.

Consiliul Concurenţei cu suportul Băncii Mondiale a iniţiat elaborarea platformei electronice pentru Reţeaua Naţională a Ajutorului de Stat. Reţeaua dată va permite crearea Sistemului informaţional „Registrul ajutorului de stat”


	40. 

	Proiect de act departamental

	40.1. Elaborarea şi organizarea programelor comune de instruire pentru personalul Consiliului Concurenţei şi Agenţiei de Achiziţii Publice pentru depistarea cazurilor de trucare a ofertelor şi a cadrului de achiziţii publice

	Trimestrul I, 2014

	Consiliul Concurenţei, Ministerul Finanţelor

	Neiniţiată. 

	Domeniul de intervenţie: SISTEMUL JUDECĂTORESC

	41. 

	Proiect de program

	41.1. Fortificarea capacităţilor judecătorilor în domeniul legislaţiei fiscale şi vamale şi financiar – nebancare prin instruiri obligatorii 

	Trimestrul I-IV, 2014

	Ministerul Justiţiei, Ministerul Finanţelor, Inspectoratul Fiscal Principal de Stat, Serviciul Vamal, Consiliul Concurenţei, Comisia Naţională a Pieţei Financiare

	Neiniţiată. Ministerul Justiţiei va înainta propuneri Institutului Naţional al Justiţiei pentru includerea în planul de instruire continuă pentru anul 2014 tematici ce ţin de domeniul legislaţiei fiscale şi vamale şi financiar – nebancare în vederea instruirii judecătorilor pentru fortificarea capacităţilor acestora.

			41.2. Elaborarea şi iniţierea implementării unui program de instruire obligatorie a judecătorilor în dosare aferente concurenţei şi aplicării prevederilor Legii insolvabilităţii, Legii concurenţei, Legii ajutorului de stat şi al conceptelor economice relevante

	Trimestrul I-IV, 2014

		Neiniţiată. Ministerul Justiţiei va înainta propuneri Institutului Naţional al Justiţiei în vederea elaborării unui program de instruire obligatorie a judecătorilor în dosare aferente concurenţei şi aplicării prevederilor Legii insolvabilităţii, Legii concurenţei, Legii ajutorului de stat şi al conceptelor economice relevante.


	Domeniul de intervenţie: LICHIDAREA AFACERII

	42. 

	Proiect de lege cu privire la modificarea şi completarea unor acte legislative (Legea cu privire la antreprenoriat şi întreprinderi, Legea privind societăţile pe acţiuni, Codul fiscal, Legea privind gospodăriile ţărăneşti, Codul civil, Legea cu privire la notariat, Codul de procedură civilă, Legea privind înregistrarea de stat a persoanelor juridice şi a întreprinzătorilor individuali)
	42.1. Reducerea termenului de înaintare a creanţelor – de la 6 la 2 luni din data publicării avizului în Monitorul Oficial al Republicii Moldova sau de la data înştiinţării despre lichidare (art.72 din Codul civil) 

42.2. Reducerea termenului de repartizare a activelor – de la 12 la 6 luni din data publicării avizului şi de la 2 luni la 1 lună din data aprobării bilanţului lichidării

42.3. Reducerea obligaţiei de publicare în Monitorul Oficial al Republicii Moldova a avizelor (de la 2 la 1 aviz)

42.4. Precizarea condiţiilor de dizolvare a persoanei juridice (art.87 din Codul civil) şi atribuţiilor administratorului/lichidatorului (art.90 din Codul civil)

42.5. Explicarea expresă a procedurilor referitoare la bilanţul de lichidare (art.93 din Codul civil), termenul de repartizare a activelor (art.98 din Codul civil) şi executarea creanţelor creditorilor (art.95 din Codul civil)

42.6. Simplificarea procedurii de autentificare notarială a actelor juridice (art.107, 110, 152 din Codul civil şi art.37 din Legea cu privire la notariat)

42.7. Introducerea radierii din oficiu a gospodăriilor ţărăneşti (art.27 şi 35 din Legea privind gospodăriile ţărăneşti)

42.8. Introducerea radierii din oficiu a întreprinderilor individuale din Registrul de stat (art.26 din Legea nr.220-XVI din 19 octombrie 2007 privind înregistrarea de stat a persoanelor juridice şi a întreprinzătorilor individuali)

	Trimestrul IV, 2013

	Ministerul Economiei

	În derulare. 

A fost elaborat proiectul de lege pentru modificarea şi completare unor acte legislative, care prevede simplificarea procedurii de lichidare benevolă a afacerii prin reducerea:

· termenului de înaintare a creanţelor - de la 6 la 2 luni din momentul publicării avizului în „Monitorul Oficial al Republicii Moldova” sau de la data înştiinţării despre lichidare (art. 72 CC);

· termenul de repartizare a activelor – de la 12 la 6 luni din data publicării avizului şi – de la 2 la 1 lună din momentul aprobării bilanţului lichidării;

· obligaţiei de publicare a avizelor  de la 2 la 1 aviz.

Proiectul a trecut procedura de avizare şi au fost eliminate divergențele prezentate de Ministerul Justiţiei la etapa de contrasemnare. Proiectul a fost definitivat şi transmis Guvernului spre examinare şi aprobare pe data de 04.11.2013. 
La data de 16.12.2013 proiectul a fost restituit de către Cancelaria de Stat cu avizul Ministrului Justiţiei de la etapa de contrasemnare.

Ministerul Economiei a definitivat proiectul şi l-a remis Cancelariei de Stat la 30.12.2013.
La 18.01.2014 a fost primită scrisoarea Cancelariei de Stat nr.1401-19 din 14.01.2014 pentru organizarea dezbaterilor pe marginea proiectului.

Ministerul Justiției a contrasemnat în condițiile avizului, prin demersul nr.03/220 din 10.01.2014.

Reprezentantul Ministerului Economiei a susținut o întrevedere cu Viceministrul Justiției, dl N. Eşanu, și au căzut de acord asupra variantei finale a proiectului.

Proiectul a fost tradus în limba rusă și prezentat Cancelariei de Stat pe 13.02.2014.


	43. 

	Proiect de lege pentru modificarea şi completarea unor acte legislative (Codul contravenţional, Legea cadastrului bunurilor imobil etc.)
	43.1. Ajustarea cadrului legal în vigoare la prevederile noii Legi a insolvabilităţii

	Trimestrul II, 2014

	Ministerul Economiei

	Neiniţiată.

	44. 

	Proiect de lege privind administratorii autorizaţi

	44.1. Promovarea proiectului de lege privind administratorii autorizaţi

	Trimestrul IV, 2013

	Ministerul Justiţiei

	Realizată. 

Pe 30.01.2014 a fost aprobat de Guvern proiectul de lege privind administratorii autorizaţi, prin care se instituie un mecanism clar de activitate şi supraveghere a administratorilor insolvabilităţii. Finalitatea urmărită prin adoptarea proiectului Legii cu privire la administratorii autorizaţi este consolidarea calității actului de justiţie, economia, transparenţa şi claritatea efectuării acţiunilor în procedura de insolvabilitate şi dizolvare a persoanelor juridice şi a întreprinzătorului individual.

